২০১৫ ক্রিকেট বিশ্বকাপ গ্রুপ এ
২০১৫ ক্রিকেট বিশ্বকাপের এ-গ্রুপের খেলাগুলো ১৪ ফেব্রুয়ারি থেকে ১৪ মার্চ, ২০১৫ তারিখ পর্যন্ত অনুষ্ঠিত হয়। গ্রুপটিতে স্বাগতিক অস্ট্রেলিয়াসহ ইংল্যান্ড, শ্রীলঙ্কা, বাংলাদেশ, নিউজিল্যান্ড, আফগানিস্তান এবং স্কটল্যান্ড ক্রিকেট দল একে-অপরের বিপক্ষে প্রতিদ্বন্দ্বিতা করে। ২০১৫ সালের ক্রিকেট বিশ্বকাপ প্রতিযোগিতার এই পর্বে সাতটি দল রাউন্ড-রবিন পদ্ধতিতে খেলে। শীর্ষস্থানীয় চার দল - নিউজিল্যান্ড, অস্ট্রেলিয়া, শ্রীলঙ্কা ও বাংলাদেশ কোয়ার্টার ফাইনালে বি-গ্রুপের শীর্ষস্থানীয় চার দলের মুখোমুখি হয়। এর ফলে গ্রুপ পর্ব থেকে বিদায় নিলেও প্রত্যেক দলই কমপক্ষে ছয়টি খেলায় অংশ নিতে পেরেছে।
স্যাক্সটন ওভাল
স্যাক্সটন ওভাল নেলসন অঞ্চলে অবস্থিত নিউজিল্যান্ডের একটি আন্তর্জাতিকমানের ক্রিকেট স্টেডিয়াম। এ মাঠটি স্যাক্সটন ফিল্ড নামে পরিচিত। ২০১৫ সালের ক্রিকেট বিশ্বকাপ আয়োজনে অন্যতম মাঠ হিসেবে ঘোষিত হয়েছে। এখানে প্রতিযোগিতার তিনটি খেলা অনুষ্ঠিত হবে।